Christine Kirch

She rollageyder Germaanagh va Christine Kirch (1696 – 6 Boaldyn 1782).

Beashnys
Va Kirch ruggit ayns Guben, y Ghermaan lesh ny rollageyderyn Gottfried Kirch as Maria Margarethe Kirch. She shuyr lesh Christfried as Margaretha, as hoshee yn ynsaghey 'sy rollageydys ec y daa huyr tra v'ad jeih bleeaney d'eash. Chur Christine cooney da e paarantyn ayns nyn maghtyn rollageydagh tra v'ee ny paitçhey. Rere ny coontyssyn, va Christine aeg freggyrtagh er son freayltys traa lesh ymmyd crogheydane. Tra daase ee ny shinney, va Christine ynsit ayns co-earroo feailleraghyn. Chur ee cooney hoshiaght da e moir as, ny s'anmey, da e brayr ayns co-earroo feailleraghyn eigsoylagh.

Derrey 1740, cha dooar Christine faill ass e cohoyrtyssyn, agh hooar ee toyrtyssyn beggey va currit j'ee veih Academee Oaylleeaghtyn Verleen. Lurg baase e brayr Christfried va'n academee croghey er e cooney ayns co-earroo feailleraghyn. Hug ee huicksh currym co-earroo feaillere y Tileesh, queiggey va goit ec y Phroosh ayns ny 1740yn leah. Va greim margee ec yn academee er feailleraghyn as chossyn feaillere yn Tileesh ram çheet-stiagh da'n academee. Kyndagh rish shen, hooar Christine faill doaiagh er 400 Thaler veih'n academee.

Ren Christine obbraghey er feailleraghyn da'n academee derrey e shenneraght as s'mooar yn ard-ghoo va currit j'ee. Tra v'ee 77 bleeaney d'eash, v'ee yrjit gys staydys ny haaue, as hooar ee faill veih'n academee gyn currym obbyr. Ren ee cur y rollageyder Johann Bode stiagh dys jantys feailleraghyn. Hooar ee baase ayns 1782 myr rollageyder ammyssit.

Imraaghyn



Ronney:Ruggyryn 'sy vlein 1696
Ronney:Baaseyn 'sy vlein 1782
Ronney:Feallee ass Guben
Ronney:Rollageyderyn bwoirrin Germaanagh